open-index/open-wikipedia-markdown huggingface dataset:
Sludge metal

**Sludge metal** er en form for heavy metal som er en blanding mellom doom metal og hardcore punk.
Det sies at stilen ble oppfunnet av gruppa The Melvins, men det var ikke før band fra New Orleans skapte sin egen lokale musikkscene, bedre kjent som NOLA (New Orleans, Louisiana) at sjangeren tok form og ble populær. Albumet *[[Master of Reality]]* fra Black Sabbath har vært en stor innflytelse for tidlige sludge metal-band. Spesielt sangen «Into the Void» har en veldig sludge metal-lignende lyd.

Gitarer og bass er skurrete og de bruker vanligvis *feedback* for å få en mer *bråkete* atmosfære. Riffingen er som regel seig og tung som i doom metal. Vokalistene skriker akkurat som i hardcore punk og tekstene handler ofte om samfunnet på en slags kynisk eller undertrykt måte. Trommene er også veldig like som hardcore punk stilen. Denne stilen blir også noen ganger blandet med stoner metal, men sludge metal prøver å ikke fokusere på det positive sidene med livet som stoner metal både musikalsk og lyrisk.

Sludge metal tar også deler fra søramerikansk rock og image.

## Noen kjente sludge metal-band
*Alabama Thunderpussy
*Corrosion of Conformity (senere)
*Crowbar
*Down
*Eyehategod
*Kylesa
*Mastodon
*BloodCargo
Wilhelm Beiglböck

**Wilhelm Beiglböck** (født 10. oktober 1905, død 22. november 1963) var en østerriksk nazi-lege som under andre verdenskrig var involvert i medisinske forsøk på mennesker. Han var han konsulterende lege for Luftwaffe og tilknyttet tyske konsentrasjonsleirer.

Beiglböck meldte seg inn i NSDAP, og ble Obersturmbannführer i Sturmabteilung (SA). Under krigen virket han som forsker med ansvar for forsøk på fanger med sjøvann i Dachau konsentrasjonsleir.

Han ble tiltalt for krigsforbrytelser og forbrytelser mot menneskeheten, og stilt for retten under Legeprosessen i Nürnberg. 20. august 1947 fikk han en dom på 15 års fengsel, som senere ble omgjort til 10 år.

I 1952&ndash;1963 var han overlege ved sykehuset i Buxtehude i Niedersachsen.

## Referanser
Marinekabinettet

**Marinekabinettet** var en keiserlig tysk etat etablert i 1889 som tilsvarte Militærkabinettet, og som hadde ansvar for personalsaker og kommandering av sjøoffiserer, sjøkadetter, marineinfanterioffiserer, marineingeniører, marine-, fly-, brann- og torpedooffiserer. Marinekabinettet hadde sete i Berlin. Sjefen for Marinekabinettet var en høyere marineoffiser, som samtidig var generaladjutant eller fløyadjutant for keiseren. Marinekabinettet ble oppløst i 1918.
Kim-Daniel Sannes

**Kim-Daniel Sannes** (født 20. januar 1986 i Oslo) er en norsk skuespiller som spilte rollen som «Storm Liland Anker-Hansen» i TV 2s såpeserie *[[Hotel Cæsar]]*. Han fikk rollen etter å ha gått seirende ut av TV 2s realityserie *Jakten på en Cæsarstjerne* i 2006. I 2013 tok han andreplassen i TV2s talentkonkurranse *[[Skal vi danse (TV-program)|Skal vi danse]]*. I 2013 og 2014 var Sannes konferansier på datapartyet The Gathering.

Sannes har tidligere hatt en rolle i NRK-serien *[[Skolen (TV-serie)|Skolen]]*. Han har også jobbet med programmet *[[Juntafil]]* på NRK P3, samt spilt i novellefilmen «Som min søster». Han er en av to som synger under førsterekka 2020.

## Referanser


## Eksterne lenker
*
VM i ishockey for menn 1950

Verdensmesterskapet i ishockey i 1950 ble arrangert i London, Storbritannia, 13. mars til 22. mars. Ni lag deltok, tre grupper der de to beste gikk videre til finalegruppen. Ishockeyturneringen var også det 28. europamesterskap.

## Gruppe A
*13-15. mars
**Storbritannia – Frankrike 9 – 0
**Norge – Frankrike 11 – 0
**Storbritannia – Norge 2 – 0
### Taball

*Storbritannia og Norge videre til finalegruppen
## Gruppe B
*13-15. mars
**Sveits – Belgia 24 – 3 
**Canada – Sveits 13 – 2
**Canada – Belgia 33 – 0 

### Tabell

Canada og Sveits videre til finalegruppen.

## Gruppe C
*13-15. mars
**Sverige – USA 8 – 3
**Sverige – Nederland 10 – 0
**USA – Nederland  17 – 1
### Tabell

Sverige og USA videre til finalegruppen.

## Spill om plass 7. til 9
*20-22. mars
**Belgia – Frankrike 7 – 1
**Nederland – Frankrike 4 – 2
**Belgia – Nederland 4 – 2

### Tabell

## Finalgruppen
*17-22. mars 
**Storbritannia – Norge 4 – 3
**Canada – Sveits 11 – 1
**Sverige -USA  2 – 4
**Sveits – Norge 12 – 4
**Canada – USA  5 – 0
**Storbritannia – Sverige 5 – 4
**Storbritannia – USA 2 – 3
**Canada – Norge 11 – 1
**Sverige – Sveits 2 – 3
**USA – Sveits 10 – 5
**Sverige – Norge 6 – 1 
**Storbritannia – Canada 0 – 12
**USA – Norge 12 – 6
**Storbritannia – Sveits 3 – 10
**Canada – Sverige 3 – 1

### Tabell

## Medaljer VM

## Medaljer EM

## Kilder
* Resultater www.hockeyarchives.info
Karl Genzken

**Karl Genzken** (født 8. juni 1885, død 10. oktober 1957) var en tysk SS-general og nazi-lege som var involvert i rekke ulovlige eksperimenter på fanger i  tyske konsentrasjonsleirer. Han var også tilknyttet Waffen-SS.

Genzken ble etter krigen dømt til fengsel på livstid for krigsforbrytelser og forbrytelser mot menneskeheten. Dommen ble senere redusert til 20 års fengsel, men han ble løslatt allerede i 1954.

Genzken var i Kina ved utbruddet av første verdenskrig, men greide å ta seg tilbake til Tyskland i 1915. Her arbeidet han som militærlege, blant annet for ubåttjenesten og marinen.

Han gikk inn i NSDAP den 7. juli 1926. Den 5. november 1933 ble han medlem i SS, hvor han etter hvert steg til graden Gruppenführer, med den parallelle graden Generalløytnant i Waffen-SS.

Han ble i 1934 knyttet til Kriegsmarines medisinske tjenester som reserveoffiser. Deretter ble han overflyttet til SS-Hauptamt. Han ble så forfremmet til medisinsk inspektør ved SS-hospitalet i Berlin, og i 1942 ble han sjef for Waffen-SS' medisinske avdeling. Han var innblandet i en rekke eksperimenter på fanger i konsentrasjonsleirer. 

Etter krigen ble Genzken stilt for retten i det som ble omtalt som Legeprosessen i Nürnberg. Her ble han i august 1947 dømt til livstid i fengsel for krigsforbrytelser, forbrytelser mot menneskeheten og medlemskap i kriminell organisasjon. Dommen ble senere redusert til 20 år, men allerede april 1954 ble han løslatt på prøve med tre års prøvetid.

## Litteratur
* 

## Referanser


## Eksterne lenker
*
Abel

**Abel** kan være:

* Abel (band)
* Abel (Bibelen), bibelsk person
* Abel (fotballspiller)
* Abel (navn), et mannsnavn
* Abel (slekt), norsk slekt
* Abel (superdatamaskin), superdatamaskin hos Universitetet i Oslo
* Niels Henrik Abel, norsk matematiker
Jota (dans)

**Jota** er en folkedans fra Nord-Spania, mest sannsynlig med opphav i Aragón. Den danses av par, er hurtig, og går i 3/4- eller 3/8-takt. Det er en slags polsdans, der alle har på seg blå hatter. Dansen blir sunget og akkompagnert av kastanjetter, og de som fremfører den pleier å ha på seg regionale drakter. Det finnes ulike varianter av dansen i forskjellige regioner av Spania. 

Navnet på dansen har utviklet seg fra *xota*, fra mozarabisk **šáwta*, «hopp», som kommer fra latin *saltāre*, «å danse».

## Eksterne lenker
* Historien bak jota
Landsberg fengsel

**Landsberg fengsel** (tysk: *Justizvollzugsanstalt Landsberg*) er en straffeanstalt i byen Landsberg am Lech i den sørvestlige delen av Bayern i Tyskland.

Det ble i 1908 besluttet å bygge fengselet og det sto ferdig i 1910. Av de første kjente fangene var Adolf Hitler som ble plassert der i 1924 etter det mislykkede ølkjellerkuppet. Det var mens han satt i Landsberg at han dikterte det meste av boken *[[Mein Kampf]]* til sin assistent Rudolf Hess. Hitler og Hess fikk omgås andre nazister og hadde et behagelig fengselsopphold. Hitler ble behandlet som en gjest og fikk et eget komfortabelt værelse med fin utsikt over eplehagene i området.

Fengselet ble brukt av nazisregimet under andre verdenskrig.

Under okkupasjonen av Tyskland etter andre verdenskrig lå fengselet i den amerikanske okkupasjonssonen, og ble definert som *Krigsforbryterfengsel nr. 1*. Mange av de som ble dømt i Nürnbergprosessene ble plassert der, og en rekke henrettelser av krigsforbrytere ble også utført i fengselet. De siste av disse fant sted 7. juni 1951, og dette var også den siste henrettelsen som ble utført i Vest-Tyskland.

Fengselet ble 9. mai 1958 overført fra den amerikanske administrasjonen til det bayerske justisdepartementets fengselstjeneste.

## Kjente innsatte i Landsberg før andre verdenskrig

* Anton Graf von Arco auf Valley, etter drapet på Kurt Eisner, satt inne fra januar 1920 til mai 1924
* Karl Fiehler, etter Ølkjellerkuppet
* Rudolf Heß, etter Ølkjellerkuppet
* Adolf Hitler, 1923/24, etter Ølkjellerkuppet
* Julius Streicher, etter Ølkjellerkuppet
* Gregor Strasser, etter Ølkjellerkuppet
* Adolf Hühnlein, etter Ølkjellerkuppet
* Emil Maurice, etter Ølkjellerkuppet
* Walther Hewel, etter Ølkjellerkuppet
* Friedrich Weber, leder av frikorps Oberland, innsatt etter Ølkjellerkuppet
* Den salige Rupert Mayer i 1938 for motstand mot det nasjonalsosialistiske regimet.

## Krigsforbrytere etter andre verdenskrig (utvalg)

* Karl Rudolf Werner Braune, hengt 1951 (Einsatzgruppen-prosessen)
* Josef Dietrich
* Hellmuth Felmy
* Otto Hofmann
* Karl-Adolf Hollidt
* Hermann Hoth
* Waldemar Klingelhöfer
* Alfried Krupp von Bohlen und Halbach
* Hans Heinrich Lammers
* Wilhelm List
* Erhard Milch
* Gustav Adolf Steengracht von Moyland
* Erich Naumann, hengt 1951 (Einsatzgruppen-prosessen)
* Otto Ohlendorf, hengt 1951 (Einsatzgruppen-prosessen)
* Joachim Peiper
* Lothar Rendulic
* Martin Sandberger, benådet 1958 (Einsatzgruppen-prosessen)
* Otto Steinbrinck
* Franz Strasser
* Walter Warlimont
* Bernhard Weiss

## Referanser


## Eksterne lenker
*
Trashiyangtse

**Trashiyangtse**, også skrevet **Trashi Yangtse**, er et av de 20 dzongkhag (fylkene) i Bhutan. Inntil 1992 var fylket en del av Trashigang fylke, som ligger sør-sørøst for Trashiyangste.

Nasjonalparken Bomdeling viltreservat ligger i fylket. Her har den svært sjeldne svarthalstranen sitt vintertilhold. 

## Gewog
Trashiyangste består av 8 underdistrikt (*[[gewog]]*):
*Bumdeling Gewog
*Jamkhar Gewog
*Khamdang Gewog
*Ramjar Gewog
*Toetsho Gewog
*Tomzhangtshen Gewog
*Trashiyangtse Gewog
*Yalang Gewog

## Eksterne lenker
* Trashi Yangtse Dzongkhag
* Bhutan portal
Joseph Kotälla

**Joseph Johann (Jupp) Kotälla** (født 14. juli 1908, død 31. juli 1979) var leirkommandant i den tyske garnisonen Amersfoort.

Etter den tyske garnisonens kapitulasjon i Nederland i 1945 ble han arrestert for krigsforbrytelser og stilt for retten.

## Dom

Han ble dømt til døden i Nederland i 1948, men fikk senere dommen omgjort til livsvarig fengsel. Dommen ble sonet i det gamle kretsfengselet i Breda, hvor Kotälla døde i 1979 etter lengre tids sykdom. Grunnet Kotällas svake helsetilstand vurderte myndighetene sommeren 1979 å løslate ham, men de valgte i stedet å forholde seg til straffeutmålingen.

I Nederland var det en sterk bevissthet om alvoret i Kotällas forbrytelser, noe som kom til uttrykk gjennom en langvarig og effektiv kampanje for å hindre løslatelsen av Kotälla og hans to tyske medfanger, livstidsdømte Ferdinand aus der Fünten og Franz Fischer. Opinionen gjorde inntrykk på myndighetene, som tidligere hadde vist større mildhet overfor tyske krigsforbrytere. Men det faktum at Kotälla døde i fengselet, medvirket til myndighetenes beslutning om å løslate Aus der Fünten og Franz Fischer i 1989, da det var klart at deres død var nært forestående.

## Referanser
Ferdinand aus der Fünten

**Ferdinand Hugo aus der Fünten** (født 17. desember 1909 i Mülheim an der Ruhr i Tyskland, død 19. april 1989 i Duisburg) var en tysk SS-offiser som var sjef for Sicherheitsdienst (SD) i det tysk-okkuperte Amsterdam under andre verdenskrig. Han var blant annet medansvarlig for deportasjonen av 100 000 nederlandske jøder til en sannsynlig død i de tyske utryddelsesleirene.

Fünten ble etter krigen dømt til døden for krigsforbrytelser av en nederlandsk domstol. Straffen ble omgjort til livstid i fengsel. Vest-tyske myndigheter forsøkte noen år senere å få ham løslatt på humanitært grunnlag, men ble avvist. Han ble først løslatt i 1989, like før han døde.

## Liv og virke
Fünten trådte inn i nazipartiet (NSDAP) i 1932. Han var en tid administrator ved Sicherheitsdienst i Köln.

I mai 1940 ble Nederland okkupert, og Fünten ble året derpå sjef for Rikssentralen for jødisk utvandring i Amsterdam. Han var samtidig sjef for Sicherheitspolizei og Sicherheitsdienst i Haag og medansvarlig for deportasjonen av nederlandske jøder, som regel via Durchgangslager Westerbork øst i Nederland, til blant annet Auschwitz.

Blant de deportasjoner han forordnet var det også syke eller sinnlidende jøder fra Amsterdam og Apeldoorn. Jøder i blandingsekteskap truet han med deportasjon for å tvinge dem til å gå med på sterilisering.

Han hadde graden *[[Hauptsturmführer]]* i SS (1941).

### Etter krigen
Fünten ble arrestert for krigsforbrytelser av nederlenderne etter tyskernes kapitulasjon i 1945. Han ble stilt for retten og dømt til døden i 1948, men fikk dommen senere omgjort til livsvarig fengsel. I motsetning til de aller fleste tyske krigsforbryterne som sonet livstidsdommer, måtte Fünten se langt etter en tidlig løslatelse. En sterk offentlig opinion og en noenlunde fast politisk vilje sørget for det. Vesttyske myndigheters gjentatte forsøk siden begynnelsen av 1970-årene på å få løslatt Fünten på humanitært grunnlag, ble derfor også avvist. 

Først mot slutten av 1980-tallet skjedde det en holdningsendring i forhold til hans fortsatte fangetilværelse, og etter vedtak i den nederlandske nasjonalsamlingen ble Fünten løslatt fra Breda-fengselet 27. januar 1989, sammen med den tyske medfangen Franz Fischer. Den sterkt svekkede Fünten forlot fengselet i Breda i en ambulanse, og ble umiddelbart transportert hjem til Tyskland, hvor han døde mindre enn tre måneder senere.

Etter Rudolf Hess' død i 1987 hadde han og Franz Fischer vært de eneste tyske krigsforbryterne som hadde sittet i fangenskap helt siden andre verdenskrig.

## Referanser
Dogma (film)

***Dogma*** er en komedie skrevet og regissert av Kevin Smith. Filmen skapte stor kontrovers med det som etter sigende var et antikristent og spesielt antikatolsk budskap. Protestene, og dødstrusler til både Kevin Smith og Harvey og Bob Weinstein, førte til at premieren på filmen ble utsatt nesten et år.

Filmen er den fjerde av hans filmer fra New Jersey (det skulle opprinnelig bare være en trilogi), og inneholder referanser til de andre filmene, og da spesielt Jay and Silent Bob.

## Handling
To falne engler, Bartleby og Loki, som er dømt til å leve i Wisconsin i all tid, blir sendt et avisutklipp av demonen Azrael om at en katolsk kirke i New Jersey. Denne kirken har lovet syndsforlatelse til alle som oppsøker den i et forsøk på å øke populariteten til katolisismen. Hvis de oppsøker kirken, vil de bli tilgitt og kan dermed komme inn i himmelen. Dette gjør at Gud ikke lenger bestemmer, og dermed vil verden gå under.

Guds Stemme, engelen Metatron, viser seg for abortklinikkarbeideren Bethany og forteller at hun er Maria og Josefs siste etterkommer, og dermed Jesu siste slektning, og at hun på grunn av dette har blitt valgt til å stoppe Bartleby og Loki. Hun får hjelp av Rufus, den trettende apostel som har blitt skrevet ut av Bibelen fordi han er svart; Serendipity, en muse som har blitt menneske med skrivesperre; og de to profetene Jay og Silent Bob.

Temaet i filmen er at moderne mennesker har mistet troen på Gud, og faren for at troen skal bli blandet med regler om hvordan man skal tro.

## Roller
*Ben Affleck – Bartleby	
*Matt Damon – Loki	
*Linda Fiorentino – Bethany Sloane	
*Salma Hayek – Serendipity	
*Jason Lee – Azrael	
*Jason Mewes – Jay	
*Alan Rickman – Metatron	
*Chris Rock – Rufus	
*Kevin Smith – Silent Bob	
*George Carlin – Kardinal Ignatius Glick	
*Alanis Morissette – Gud	

## Trivia
* Både Holly Hunter og Emma Thompson ble tilbudt rollen som Gud før Morisette. Morisette skulle egentlig ha rollen som Bethany, men hadde en turné samtidig som innspillingen. Jason Lee skulle egentlig hatt rollen som Loki, men annet arbeid gjorde at han måtte ta på seg en mindre rolle.
* Hettene på genserne til englene representerer gloriene deres.
* Alan Rickman ble tilbudt rollen som Metatron etter å ha uttalt at han likte *[[Chasing Amy]]*.
* Kevin Smith ville opprinnelig ha Robert Rodrigues til å regissere filmen, men han ba Smith gjøre det selv siden filmen var så personlig.

## Eksterne lenker
* 
*
Clerks II

***Clerks II***, fra 2006, er en komedie skrevet og regissert av Kevin Smith. Filmen er en oppfølger til *[[Clerks.]]* fra 1994, og er den siste filmen i hans New Jersey-serie.

Filmen ble lagd delvis som en gulrot til Jason Mewes for at han skulle holde seg stoff-fri i minst ett år. Smith lagde også *[[Jay and Silent Bob Strike Back]]* for at Mewes skulle komme på rett kjøl igjen, men han nyktre liv holdt ikke lenge etter at filmen var ferdig. I filmen vil Jay and Silent Bob ikke lengre selge dop som en markering på at Mewes er nykter. 

Smith har sagt at *Clerks.* handlet om hvordan det var å være 20, mens *Clerks II* handler om å være 30.

## Innspilling
Under innspillingen har Smith postet videodagbøker på filmens nettsted, for å dokumentere innspillingen. På samme nettsted har også Smith postet de to trailerene til filmen.

## Handling
Dante Hicks og Randall Graves må forlate sine jobber på henholdsvis Quick Stop og RST Video etter at bygningen brenner ned, og får seg jobb på Mooby's fast-food restaurant. Dante har planer om å jobbe der bare en lite periode, for å bli familiemann sammen med sin nye kjæreste. Randall får sin midtlivskrise når han ser hvilken forandring Dante har gjort med ditt liv. 

Også fra Quick Stop kommer også Jay og Silent Bob, som trenger et nytt sted å henge.

## Roller
* Brian O'Halloran – Dante Hicks
* Jeff Anderson – Randal Graves
* Rosario Dawson – Becky
* Trevor Fehrman – Elias
* Jason Mewes – Jay
* Kevin Smith – Silent Bob
* Jennifer Schwalbach Smith – Emma
* Jason Lee – Lance
* Ben Affleck
* Walt Flanagan 
* Kevin Weisman 
* Ethan Suplee
* Shannon Larratt – «Ear Guy»

## Trivia
* Arbeidstittelen på filmen var *The Passion of the Clerks*, før den ble *Clerks 2* og tilslutt *Clerks II*.
* På slutten av *[[Dogma (film)|Dogma]]* kom teksten «Jay and Silent Bob will return i Clerks 2: Hardly Clerkin'». Dette var grunnlaget for *[[Jay and Silent Bob Strike Back]]*.
* Filmen vil være både i svart/hvitt (scener fra Quick Stop) og farger (scener fra Mooby's).
* det er kommet rykter om en clerks III
## Eksterne lenker
* 
*
Emil Haussmann

**Emil Haussmann** (født 11. oktober 1910 i Ravensburg i Württemberg i Tyskland, død 31. juli 1947 i Nürnberg) var en tysk  SS-offiser som medvirket til holocaust. Haussmann hadde graden SS-Sturmbannführer, og tilhørte under andre verdenskrig Einsatzkommando&nbsp;12 i Einsatzgruppe&nbsp;D, underlagt Sicherheitsdienst.

Han var en av 24 offiserer som ble tiltalt i Einsatzgruppenprosessen, men begikk selvmord før rettsforhandlingene startet.

## Liv og virke
### Bakgrunn
Emil Haussmann var sønn av en bokholder ved *Oberschwäbische Volkszeitung* i Ravensburg. 

### Nasjonalsosialist
Han ble i januar 1930 medlem av Nationalsozialistische Deutsche Arbeiterpartei (NSDAP). Han var folkeskolelærer. 

I 1937 ble Haussmann medarbeider i Sicherheitsdienst des Reichsführers SS (SD), og overtok avdelingen for jødiske anliggender («Judebreferat») i *Oberabschnitt Südwest* med tjenestesete i Stuttgart.

Under Felttoget i Polen i 1939 var Haussmann med i  Einsatzkommando&nbsp;VI og arbeidet tett med Albert Rapp i gruppens stabsavdeling med SD-oppgaver. Sjefen for gruppen var Erich Naumann, som senere ble tiltalt i Nürnberg sammen med Haussmann. Etter felttoget ble Haussmann i Polen sammen med Rapp, som ledet jødeforfølgelsene i Posen.

Under Operasjon Barbarossa ble Haussmann en del av  Einsatzkommando&nbsp;12 i Einsatzgruppe&nbsp;D. Her deltok han i massemord på jøder i det sørlige Ukraina og på Krim.

### Rettsoppgjøret etter krigen
Haussmann ble anklaget ved Einsatzgruppenprosessen og 29. juli 1947 fikk de 24 anklagede ta del av anklagen, som bestod av tre punkter: 
# Forbrytelser mot menneskeheten i form av forfølgelser av politiske, religiøse og rasemessige grunner, mord, utryddelse, fengsling og andre inhumane handlinger begått mot sivile, borgere av Tyskland og andre nasjoner, som del av en organisert plan for folkemord. 
# Krigsforbrytelser av form som beskrevet i punkt 1 samt vilkårlig ødeleggelse og ødeleggelse som ikke var militært betinget.
# Medlemskap i en kriminell organisasjon, det vil si SS, SD eller Gestapo.

Haussmann begikk selvmord to dager senere.

## Referanser
Sturmbannführer

**Sturmbannführer** («Stormenhetsfører») var en paramilitær grad som ble brukt i Schutzstaffel (SS) og Sturmabteilung (SA). Graden hadde sitt opphav i de tyske støttroppene som ble brukt i første verdenskrig, hvor bataljonskommandanten noen ganger hadde den ekstraordinære tittelen Sturmbannführer.

I SA ble tittelen innført i 1921, og i 1928 ble den formelt til en grad. Den var en av de tidligste grader som ble innført i SS. Insigniene bestod av fire sølvknapper sentrert på skulderklaffen. 

Graden var først rangert under Standartenführer, men i 1932 ble den nye graden Obersturmbannführer innført. I Waffen-SS ble graden regnet for tilsvare major i hæren (orlogskaptein i marinen). 

Blant nordmenn som hadde denne graden under andre verdenskrig var Jonas Lie, Frode Halle, Finn Gunnar Finson, Jørgen Bakke, Felix Hartmann, Felix Andersen, Arthur Qvist og Egil Reidar Hoel.

## Referanser


## Eksterne lenker
* 

,
Trongsa

Trongsa (eller *Tongsa*) er et av de 20 dzongkhag (fylker) i Bhutan. Navnet betyr *«ny landsby»* på dzongkha. 
Fylket omgis i vest av Wangdue Phodrang, i øst av Bumthang og i sør av fylkene Tsirang, Sarpang og Zhemgang. Landskapet varierer fra 800 til 4800 moh.

Fylket er maktbasen til Wangchuckdynastiet, Bhutans herskere siden 1907. Bhutans konger utnevnes etter tradisjonen først til Penlop (guvernør) av Trongsa før de utnevnes til kronprins og senere konge. 

## Trongsa Dzong
Det første tempelet her ble bygget i 1543 av *Drukpa lama* Ngagi Wangchuk, oldefar av rikets grunnlegger Shabdrung Ngawang Namgyal. 

Trongsa Dzong ble bygget i 1644. Det ligger på en fjellhylle over elva Mangde Chhu, og kontrollerte gjennom århundrene handel og ferdsel mellom øst og vst i landet. Den eneste veien gjennom landet passerte i gammel tid gjennom gårdsplassen i dzonget. På guvernørens ordre kunne dørene stenges og dermed dele landet i to. Høyere oppe i en fjellside ovenfor dzonget ligger et stort vakttårn, **Ta Dzong**, som beskyttet åsene overfor borgen, og hindret angripere fra å beskyte borgen og borggården ovenfra.

## Gewog
Trongsa består av fem underdistrikt (*[[gewog]]*):
*Dragteng Gewog
*Korphu Gewog
*Langthil Gewog
*Nubi Gewog
*Tangsibji Gewog

## Eksterne lenker
* Trongsa Dzongkhag
* General Information
* Heartspace.org Reise-bildebrev fra Tronga
John Glenn

**John Herschel Glenn** (født 18. juli 1921 i Cambridge i Ohio i USA, død 8. desember 2016 i Columbus i Ohio) var en amerikansk offiser, testflyver, astronaut og senator (demokrat). Glenn var den første amerikanske astronaut som var i et romfartøy som gikk i bane rundt jorden.

## Liv og virke
### Bakgrunn
John Glenn var sønn av en togkonduktør. Han gikk på Muskingum College, ble ingeniør og fikk dessuten flyverutdannelse i marinen i 1942.

### Militærflyver
Glenn ble offiser i US Marine Corps i 1943. Glenn var aktiv kampflypilot under den andre verdenskrig og Koreakrigen. Etterpå var han testpilot i forsvaret (Marines). I juli 1957 satte han ny hastighetsrekord da han med en Vought F8U-1P fløy på 3 timer og 23 minutter fra Los Angeles til New York, den første transkontinentalfyvning i overlydshastighet (gjennomsnitt på Mach 1,1).

### Astronaut
Han ble utvalgt som astronaut i 1959. Han var en av de opprinnelige «Mercury Seven». 20. februar 1962 ble Glenn den første amerikaner i bane rundt jorden i romfartøyet «Friendship 7». Hele romferden varte i fire timer, 55 minutter og 23 sekunder. Han kretset rundt jordkloden tre ganger.

Etter jordomkretsingen ble han oppbygd som et amerikansk idol. President John F. Kennedy pleide et offentlighetsvirksoms vennskap med ham, men forordnet i all hemmelighet at Glenn ikke skulle ut på flere romferder, for ikke å risikere hans liv. (I høyere alder var han imidlertid senere med på en romferd med romfergen, som nyttelastspesialist i 1998.)

Siden ble Glenn konsulent ved NASA frem til januar 1965.

### Politiker
I november 1974 ble han valgt til senator fra Ohio. Han ble gjenvalgt i 1980, 1986 og 1992.

Glenn ble i 2012 tildelt Presidentens frihetsmedalje.

## Romferder
*  Mercury-Atlas 6 – Første amerikanske astronaut i bane rundt Jorden
*  STS-95 – Romfergen «Discovery».

Glenn var reserve for Mercury-Redstone 3 og Mercury-Redstone 4 i Mercury-programmet.

## Film
* National Archives and Records Administration:The John Glenn Story 1963
* YouTube - John Glenn returns to space

## Bilder

GPN-2000-001027.jpg|Glenn på vei til oppskyting med Friendship 7
STS-95 crew.jpg|STS-95-mannskapet


## Referanser


## Eksterne lenker
* 
* 
* 
*
Mohammed Pehlawan

**Gol Mohammad Pehlawan** er en tidligere usbekisk general under Abdul Rashid Dostums kommando. 20. mai 1997, gjorde han og broren Abdul Malik Pehlawan opprør mot Dostum, og dannet allianse med taliban.

## Referanser
Abdul Malik Pehlawan

**Abdul Malik Pehlawan** er en tidligere usbekisk general under Abdul Rashid Dostums kommando. 20. mai 1997, gjorde han og broren Mohammed Pehlawan opprør mot Dostum etter anklager om at Dostum hadde drept en tredje bror Rasoul. De fikk arrestert Ismail Khan på flukt, og lot Taliban for første gang ta kontrollen i det nordlige Afghanistan. Siden var de bitre motstandere, og konkurrerte om kontrollen av det nordlige Afghanistan. Med Operasjon Enduring Freedom kunne Dostum vende tilbake i 1997, og fikk igjen et overtak. Pehlawan måtte flykte til Iran. etter at Taliban falt i 2001 opprettet Pehlawan partiet «Hezb-e Azadi-ye Afghanistan» (Afghanistans frihetsparti).

## Referanser
5. serierunde i Tippeligaen 2006

**5. serierunde i Tippeligaen 2006** startet onsdag 3. mai med én kamp klokken 18:00, fire kamper 19:00 og én kamp 20:00. Runden avsluttet torsdag 4. mai klokken 19:00 med Stabæk mot Rosenborg.

## Fakta

 

## Referanser
Shannen Doherty

**Shannen Maria Doherty** (1971–2024) var en amerikansk skuespiller, kjent for sine roller som Brenda Walsh i *[[Beverly Hills 90210]]* og Prue Halliwell i *[[Charmed]]*.
## Liv og virke
### Bakgrunn
Shannen Doherty vokste opp hos foreldrene Tom og Rosa sammen med sin eldre bror Sean. Faren jobbet i bank og moren drev en skjønnhetssalong, før familien flyttet til Los Angeles der faren skulle drive Vestkystdelen av familiens transportselskap. 
### Skuespiller
Doherty ville bli skuespiller, og hun debuterte i en episode av serien *[[Father Murphy]]* som tiåring i 1981. Episoden ble sett av Michael Landon, produsent og skuespiller i *[[Huset på prærien]]* og ga henne rollen som Jenny Wilder. Hun fortsatte med enkelte TV-roller, men også i filmer som *[[Girls Just Want to have Fun]]* og *[[Heathers]]*.

I 1990 fikk Doherty rollen som Brenda i Aaron Spellings TV-serie *[[Beverly Hills 90210]]*. Serien ble populær, og Doherty fikk kjendisstatus. I 1994 forlot hun serien etter en offentlig krangel med Spelling. Hun spilte i mange filmer, som *[[Almost Dead]]* og *[[Mallrats]]*, men filmkarrieren ble ikke den suksessen hun hadde håpet på.

I 1998 fikk Doherty igjen kontrakt med Spelling, denne gangen i serien *[[Charmed]]* som handlet om tre søstre som var hekser. Doherty forlot serien i 2001 for å satse på en filmkarriere siden hun følte hun kastet bort talentet sitt på «en serie for tolvåringer». Tabloidryktene påsto imidlertid at medskuespiller Alyssa Milano hadde presset henne ut.

Doherty spilte også i *[[North Shore]]* og pilotepisoden av *[[Love, Inc.]]*.

Doherty var gift to ganger: Først syv måneder med Ashley Hamilton i 1993/1994, og senere med Rick Solomon i litt over et år før ekteskapet ble annullert.

## Referanser


## Eksterne lenker
* 
* 
* 
*
.is

**.is** er Island nasjonale toppnivådomene (ccTLD) for internett. Domenet administreres av ISNIC.

Utenlandske selskaper må oppnevne en lokal representant på Island, og kan bare registrere domenenavn som korresponderer med varemerket.

## Se også
* Domenenavn
* Landskoder (internett)
* Toppnivådomene

## Eksterne lenker
* .is whois informasjon 
* Registreringsnettsted for .is domenet
* Krav til .is domeneregistrering
Joey Lauren Adams

**Joey Lauren Adams** (født 9. januar 1968 i North Little Rock i Arkansas) er en amerikansk skuespillerinne som har spilt i over 30 filmer. Hun er mest kjent for sine roller i filmer av Kevin Smith, spesielt *[[Chasing Amy]]*.

## Liv og virke
Adams slo igjennom i 1993 i Richard Linklaters film *[[Dazed and Confused (film)|Dazed and Confused]]*, en film som også satt skuespillere som Ben Affleck, Milla Jovovich, Matthew McConaughey og Adam Goldberg på kartet.

Men det var med *Chasing Amy* i 1997 at Adams vakte kritikernes begestring for portrettet av en lesbisk kvinne som faller for en mann. Regissør Kevin Smith, som datet Adams, har sagt at filmen er skrevet ut ifra erfaringer han hadde med Adams. Adams har i et intervju bekreftet at hun er biseksuell.

For rollen ble Adams belønnet både med en Chicago Film Critics Award og en Las Vegas Film Critics Society Award for beste nykommer. Hun ble også nominert til en Golden Globe for beste kvinnelige rolle i en komedie/musikal. Adams skrev også sangen «Alive» som hun fremførte i filmen.

Etter rollen som Adam Sandlers kjæreste i *[[Big Daddy]]*, gikk karrieren nedover med noen flopper som *[[Beautiful (film)|Beautiful]]* og *[[In the Shadows]]*, eller med små roller i små filmer.

Det har blitt spekulert i om Adams' uvanlige, tynne stemme har hindret henne i å nå lengre i Hollywood. Til dette har hun svart «It's not a normal voice. It doesn't fit into people's preconceptions about what a woman's voice should sound like. My mom doesn't think I have an unusual voice, though. I'm sure it's helped me get some roles. But Chasing Amy I almost didn't get. There was concern the voice would grate on some people, which some critics said it did.»

I 2006 hadde Adams premiere på sin regissørdebut *[[Come Early Morning]]* under Sundance Film Festival, en film hun også har skrevet. I filmen spiller Ashley Judd, Jeffrey Donovan, Diane Ladd, Tim Blake Nelson og Laura Prepon. Hun spiller også i ''The Break Up, med Jennifer Aniston og Vince Vaughn.

## Referanser


## Eksterne lenker
* 
* 
*
Rettens Gang

***Rettens Gang*** var en norsk juridisk publikasjon som ble utgitt fra 1933 til 2014. Den var redigert av overrettssakfører Halvor Strandrud frem til 30. juni 1949 og siden 1950-årgangen har den vært utgitt av Den Norske Sagførerforening (idag Den Norske Advokatforening). Tidsskriftet inneholder utvalgte rettsavgjørelser fra norske lagmannsretter og tingretter. De første årgangene hadde dommer fra året før utgivelsen, det vil si at årgangen som ble utgitt i 1948 inneholder dommer fra 1947 og het *Rettens Gang 1948*. Da advokatforeningen overtok utgivelsene, fikk årgangene navn etter utgivelsesåret og derfor eksisterer ikke 1949-årgangen.

Frem til den såkalte to-instans-reformen i 1995 var det bare dommer i sivile saker og skjønn som ble publisert her, men etter at lagmannsrettene ble ordinær ankeinstans i straffesaker, har *Rettens Gang* også publisert utvalgte straffedommer. Avgjørelsene i *Rettens Gang* er underrettsdommer, og har derfor begrenset rettskildemessig vekt. Likevel henvises det ikke sjelden til slike avgjørelser i juridisk litteratur og i rettspraksis, gjerne i forbindelse med rettsspørsmål som ikke har vært avgjort i Høyesterett. Henvisningen viser da til års- og sidetall i *Rettens Gang*, og ofte hvilken domstol avgjørelsen er fra. Henvisning til «RG 1978 s. 442 (Eidsivating)» betyr at avgjørelsen er publisert på side 442 i årgang 1978 og at det er en avgjørelse fra Eidsivating lagmannsrett. En avgjørelse publisert i *Rettens Gang* skal være rettskraftig, men det har hendt at det ble publisert dommer som er anket og der resultatet er blitt et annet.

Tingrettsdommer Leif Villars-Dahl var siste redaktør – med advokat John Christian Elden som medredaktør for strafferett og straffeprosess – og i de siste årene hadde tidsskriftet også et redaksjonsråd på fem medlemmer. Tidsskriftet kom ut med mellom 25 og 30 hefter pr. år og et samlet sidetall på mellom 1500 og 2000. I likhet med *[[Norsk Retstidende]]* har alle avgjørelser et konsentrat (sammendrag) som er skrevet av redaksjonen og hver årgang har et systematisk register av disse. Før internett fikk sitt gjennombrudd hadde Rettens gang 2500 abonnenter, men det sank til om lag 600 i 2013. I 2013 besluttet advokatforeningens hovedstyre at Rettens Gang skulle nedlegges etter utgivelse av 2013-årgangen.

Alle avgjørelser som er inntatt i *Rettens Gang* er også tilgjengelig på Lovdata. Fra 2014 har Lovdata innført en ordning der fremtredende jurister vurderer hvilke rettsavgjørelser som de regner som mest betydningsfulle (såkalte «flaggsaker»). Dette har til hensikt å gjøre det lettere å holde oversikt over nyere rettspraksis og er ment å dekke det samme behov som publisering i Rettens Gang.
 
## Referanser


## Se også
* Norsk Retstidende
* Norsk Lovtidend
Berlins parlament

**Berlins parlament** (tysk: *Abgeordnetenhaus von Berlin*) er delstatsparlamentet i bystaten Berlin. Det holder til i Den prøyssiske landdagen i Niederkirchnerstrasse.

Delstatsparlamentet velger den regjerende borgermesteren og senatet.

## Valg
Parlamentet blir valgt hvert femte år ved direkte valg. Det består av minst 160 medlemmer. Av disse blir 60 prosent valgt i valgkretser og 40 prosent over lister. Antallet parlamentarikere kan variere noe på grunn av overskuddsmandater og utjevningsmandater.

### Valget i 2016
Valget i 2016 ga følgende fordeling av mandater:

* SPD 38 seter (-10)
* CDU 31 seter (-8)
* Die Linke 27 seter (+7)
* Bündnis 90/Die Grünen 27 (-3)
* AFD 25 seter (+25)
* FDP 12 seter (+12)
* Piraten 0 seter (-15)

### Valget i 2011
Valget i 2011 ga følgende fordeling av mandater:

* SPD 47 seter (-6)
* CDU 39 seter (+2). Dirk Stettner brøt med sin gruppe i 2012, slik at CDUs gruppe deretter besto av 38 medlemmer.
* Bündnis 90/Die Grünen 29 seter (+6)
*Die Linke 19 seter (-4)
* Piraten 15 seter (+15)
## Presidenter

## Bildegalleri

Fil:Berlin Statue Abgeordnetenhaus.jpg|Statue til ære for den prøyssiske statsmannen Freiherr vom Stein foran parlamentet
Fil:Berlin Abgeordnetenhaus Eingang.jpg|Inngang til parlamentet
Fil:Berlin Abgeordnetenhaus Schild 1-a.jpg|Skilt ved inngangen
Fil:Berlin Abgeordnetenhaus Schild 2-a.jpg| Skilt ved inngangen


## Se også
* Delstatsparlament
* Landdag
* Tysklands politiske system

## Eksterne lenker
*
BBC One

**BBC One** (tidligere **BBC1**) er en britisk tv-kanal og verdens eldste kanal med regulære sendinger i høydefinisjon. Kanalen er BBCs flaggskipskanal, og den største i Storbritannia.

Etter flere år med testing, startet *BBC Television Service* regulære sendinger 2. november 1936 fra Alexandra Palace i London. Kanalen hadde monopol på TV-sendinger i Storbritannia frem til 1955, da ITV begynte sine sendinger. I april 1964 lanserte BBC søsterkanalen BBC 2, og fargesendinger startet i 1967.

BBC One er en av de viktigste kanalene i Storbritannia og tilbyr et stort utvalg av nyheter, komedie, drama, konkurranser, barneprogram, kunst og noen utdanningsprogram og religiøse program.

## Referanser


## Eksterne lenker
*
BBC Wales

**BBC Wales** (**BBC Cymru**, som den heter på walisisk) er den walisiske filialen for BBC, og den er basert i Kringkastingshuset i Cardiff. Kanalen debuterte 1. februar 1964. Før 1964 hadde ikke BBC noen produksjonssenter i Wales, men de kringkastet der.

## Oversikt

BBC Wales produserer TV-programmer på engelsk og walisisk, både for BBC One og BBC Two og for S4C, som bare sender på walisisk. *[[Pobol y Cwm]]* er kanskje det mest kjente programmet de lager på walisisk. Det er en såpeopera som har pågått siden 1974. BBC Wales driver også to radiostasjoner, BBC Radio Wales på engelsk og BBC Radio Cymru på walisisk. Sistnevnte er også beregnet på et yngre publikum enn BBC Radio Wales. Det lokale nyhetsprogrammet *[[Wales Today]]* har vært produsert i Cardiff siden 1963. BBC Wales produserer også det walisiske nyhetsprogrammet *Newyddion* for S4C, som kombinerer internasjonale, nasjonale og regionale nyheter fra Wales.

*[[Belonging]]* er et annet populært program, som har gått på TV siden 2000. *Belonging* er et engelskspråklig program som er produsert av BBC Wales' dramaavdeling og vist av BBC One i løpet av deres lokale sendetider. Seere i resten av Storbritannia kan også se serien via Sky Digital.

BBC Wales produserer også programmer for hele nasjonen. Spesielt nevneverdig er kanskje dets dramaseier, som inkluderer Anthony Trollopes *[[He Knew He Was Right]]* (2004) og den nye *[[Doctor Who]]* (2005). BBC National Orchestra of Wales holder også til hos BBC Wales og opptrer både i Wales og internasjonalt.

## Programmer

### Produsert av BBC Wales
;For Wales:
**Wales Today* (1963&ndash;)
**Pobol y Cwm* (1974&ndash;)
**Belonging* (1999&ndash;)

;For Storbritannia:
**[[The District Nurse]]* (1984&ndash;1987)
**He Knew He Was Right* (2004)
**Doctor Who* (2005&ndash;)
**[[Doctor Who Confidential]]* (2005&ndash;)
**[[Torchwood]]* (2006)

### Bestilt av uavhengige produsenter for BBC Wales

;For Storbritannia:
**[[Shakespeare: the Animated Tales]]* (1992, 1994)
**[[Casanova (2005 TV)|Casanova]]* (2005)
**[[The Girl in the Café]]* (2005)
**[[Life on Mars (TV)|Life on Mars]]* (2006)

## Eksterne lenker

* BBC Wales
Grunnlovsdag

En **grunnlovsdag** er en høytidsdag som hedrer grunnloven i en stat. Grunnlovsdagen feires gjerne på årsdagen for lovens undertegnelse, kunngjørelse eller ikrafttredelse, eller i noen tilfeller, for å minnes overgangen til konstitusjonelt monarki. Grunnlovsdagen er i noen tilfeller også landets nasjonaldag, men dette gjelder langt i fra alle land.

* Mexico, 5. februar (1917)
* Belarus, 15. mars (1994)
* Serbia, 27. april (1835)
* Polen, 3. mai (1791)
* Japan, 3. mai (1947)
* Mikronesiaføderasjonen, 10. mai (1979)
* Nauru, 17. mai (1968)
* Norge, 17. mai (1814). Se 17. mai (grunnlovsdag)
* Danmark, 5. juni (1849, 1953)
* Sverige, 6. juni (1809, 1974)
* Armenia, 5. juli (1995)
* Sør-Korea, 17. juli (1948)
* Slovakia, 1. september (1992)
* USA, 17. september (1787)
* Den dominikanske republikk, 6. november (1884)
* Tadsjikistan, 6. november (1994)
* Aserbajdsjan, 12. november (1995)
* Spania, 6. desember (1978)
* Romania, 8. desember (1991)
* Thailand, 10. desember (1932)
* Russland, 12. desember (1993)
* Republikken Kina i Taiwan, 25. desember (1946)

## Eksterne lenker
*
Karrie Webb

**Karrie Anne Webb** (født 21. desember 1974) er en australsk profesjonell golfspiller, og en de største stjernene i damegolfens historie. Hun spiller på den amerikanske LPGA-touren.

Webb vokste opp i Ayr i Queensland, og har fortsatt et hus der. Hun begynte sin profesjonelle golfkarriere i 1994 og ble medlem av LPGA-touren i 1996.

Hun har vunnet syv ''major''-turneringer: Women's British Open i 2002, Kraft Nabisco Championship i 2000 og 2006, du Maurier Classic i 1999, McDonald's LPGA Championship i 2001 og U.S. Women's Open i 2000 og 2001. Med dette har Webb vunnet alle fem *major*-turneringene i damegolf (inkludert du Maurier Classic, som ikke lenger har *major*-status). I tillegg vant hun Women's British Open i 1995 og 1997, før den ble anerkjent som *major* av LPGA-touren (den hadde imidlertid *major*-status på Ladies European Tour).

Webb ble valgt til medlem av World Golf Hall of Fame i 2000, men var ikke kvalifisert for innsettelse før hun hadde spilt ti LPGA-turneringer i forskjellige ti sesonger. Dette vilkåret oppfylte hun 9. juni 2005 da hun fullførte første runde i LPGA-mesterskapet. Hun ble dermed den yngste levende person noensinne til å bli innsatt i æresgalleriet, og holdt denne posisjonen til Se Ri Pak ble innvalgt i 2007.

I 2018 ble hun forfremmet til offiser av Order of Australia.

## Referanser


## Eksterne lenker
* 
* 
*
Canadian Women’s Open

**Canadian Women's Open** er en golfturnering på LPGA-touren, og har siden 1973 vært Canadas nasjonale åpne mesterskap for damer. Fra 1979 til 2000 hadde turneringen ''major''-status på LPGA-touren, men ble erstattet av Women's British Open, som allerede var *major* på Ladies European Tour.

Turneringen har tidligere vært kjent som La Canadienne, Peter Jackson Classic, du Maurier Classic og du Maurier Ltd Classic (inntil et forbud mot tobakksreklame trådte i kraft i Canada). I 2001 overtok Bank of Montréal som hovedsponsor og gav den sitt nåværende navn.

## Eksterne lenker
*
Bank of Montreal

**Bank of Montreal** (fransk: *Banque de Montréal*) er Canadas eldste og femte største bank, grunnlagt i 1817 og nå også kjent under merkenavnet **BMO Financial Group**.

Banken åpnet i Montréal i Quebec 3. november 1817. Den fungerte som Canadas sentralbank frem til opprettelsen av Bank of Canada i 1935. Den spilte en stor rolle i utviklingen av landet, herunder finansieringen av den transkontinentale jernbane på 1880-tallet. I 1977 flyttet hovedkontoret til Toronto i Ontario.

## Referanser


## Eksterne lenker
*
AqPop

**AqPop** var et psych/pop-band fra Trondheim.

Demoen «Just A Dream», gitt ut under navnet Chime Poppers, markerte starten på det som senere skulle bli til AqPop. Bandet spilte i 2003 på , da som Chime Poppers. Som duo benyttet også Karl Morten Dahl og Thor Jørgen Holm navnet Aquarium Poppers. I mai 2006 deltok de på IPO-festivalen i Liverpool.

De ga i  ut albumet *Beautifully Smart* på 35g Records. I *[[Dagsavisen]]* ble plata omtalt som en «lovende debut» og fikk karakteren 4 (av 6). I musikkmagasinet *Mute* mente anmelderen at «AqPop vil så mye, men er ikke alltid i stand til å utrette det de har ambisjoner om», men alt i alt viste bandet «lovende takter». Bandet er mest kjent for låtene «Have It» og «That Something» som er tatt fra *Beautifully Smart*.

31. mars 2014 kom en ny utgivelse, *Fight vs Ride*, EP som ble gitt ut på 7" farget vinyl og digitalt.

De gjenstående medlemmene Thor Jørgen Holm, Andreas Knutsen og Thomas Ingdal la sommeren 2020 ned AqPop og oppsto med samme besetningen under navnet Chimerical.

## Diskografi
* Chime Poppers: *Just a Dream* (demo 1999)
* Aquarium Poppers: *«Find the Tunes» / «Jamison»* 7" (2001) 
* Aquarium Poppers: *«Recomander Tunes in Various Stations»* 7" (2001) 
* Chime Poppers: *«Greatest Time»* 7" (2002)
* AqPop: *Beautifully Smart* CD (2004)
* AqPop: "Fight vs Ride Ep" 7" & digitalt (2014)

## Medlemmer
* Thor Jørgen Holm – låtskriver, vokalist, gitarist mm. (2001–2020)
* Thomas Ingdal – bassist (2003–2007 og 2010–2020)
* Jade Hasselgård – keyboardist, vokalist (2003–2006)
* Andreas Knudsen – trommeslager (2001–2005 og 2007–2020)
* Eskil Laksfors – trommeslager (2005–2007)
* Karl Morten Dahl – låtskriver, gitarist (2003–2006)

## Relaterte band
* Chime Poppers – forløper til AqPop
* Aquarium Poppers – forløper til AqPop, som duo
* Dipsomaniacs – har spilt inn og gitt ut «Calendar Song» (skrevet sammen med Thor Jørgen Holm og opprinnelig en Chime Poppers-låt) og «Caught By This Feeling» (skrevet sammen med Karl Morten Dahl)
* Deleted Waveform Gatherings – låta «Complicated View» skrevet sammen med Karl Morten Dahl
* Chimerical – etterfølgeren til AqPop

## Referanser


## Eksterne lenker
* Intervju Groove
* Intervju Free City Media
* Have It - Video
War Office

**War Office** (bokstavelig «Krigskontoret», det vil si *Krigsministeriet*) var et departement i den britiske regjeringen med ansvar for den britiske hæren fra 1600-tallet og frem til 1963, da oppgavene ble overført til Forsvarsministeriet. 

Navnet *War Office* ble også benyttet om den tidligere departementsbygningen, Old War Office Building, på Whitehall i sentrale London. I august 2013 ble det annonsert at denne bygningen ville bli solgt på det åpne markedet. Det vil sannsynligvis bli et hotell. Salget ble fullført i mars 2016.

Departementets oppgaver er i hovedsak lagt til avdelingen *Army Board* i Forsvarsministeriet.

## Referanser


## Eksterne lenker
* The Old War Office Building - A history
Jesper Lundgaard

**Jesper Lundgaard** (født 12. juni 1954 i Hillerød) er en dansk musiker (kontrabass), kjent fra utallige samarbeid og over 400 innspillinger med skandinaviske og verdens-ledende jazzmusikere.

## Bakgrunn
Lundgaard er sammen med bassisten Mads Vinding, neste generasjons bassister etter legenden
Niels-Henning Ørsted Pedersen, som suksessfullt har klart å adoptere Pedersens nyskapende tekniske oppdagelser på kontrabassen. Han er utdannet i musikkvitenskap ved Aarhus Universitet (1976).

## «Superbassisten»
Han var med i Bent Eriksens trio (band for gjestende amerikanske storheter), samt med i Thad Jones og Mel Lewis Orkester på turne i Europa (1978).  I Bob Rockwell Quartet spilte han også med Butch Lacy og Jukkis Uotila. 
Lundgaard spilte med den norske gitar-legenden Thorgeir Stubø og var med på flere av hans innspillinger: *Flight* (1986), *Everything we love* (Hot Club Records, 1985) samt Stubøs siste *The end of a tune* (innspilt i '86, utgitt 1988, post mortem på Cadence Jazz Records).
Fra 1992 var han  med i Svend Asmussen kvartett, samt på turne med Hank Jones og Idris Mohammed.
Han har også bidratt til utgivelser med Tangoorkesteret. Lungaard dannet i 1994 sin egen «Repertory Quartet» med Alex Riel trommer, 
Jacob Fischer gitar og Bob Rockwell tenorsaks; de spilte musikk av Thad Jones (*This bass was made for walking* 1994).  Ole Koch Hansen piano erstattet etterhvert Fischer.
Den nye Alex Riel trio inkluderte Lundgaard og Heine Hansen, og spilte på Oslo Jazzfestival 2005.

## Utmerkelser
Mottaker av Ben Websters pris,  JASA-prisen og Django d'Or i Danmark.

## Referanser


## Eksterne lenker
* 
*
1RM

**1RM** er sportsterminologi og forkortelse for «**en repetisjon maksimum**», eller det meste en person klarer å løfte eller flytte en gang i en bestemt øvelse. Dette kalles også for **maksimal styrke**. 1RM-trening er betegnelse på en treningsmetode, som også kalles for maksimal styrketrening. 

## Treningsmetode

Denne kjennetegnes ved høy belastning (85 – 100 % av 1RM), 1 til 5 repetisjoner og 4 til 6 serier. Bevegelsestempoet i denne metoden bør være rolig og kontrollert i den eksentriske (bremsende) fasen og så hurtig som mulig i den konsentriske pressfasen.

1RM-trening krever et bra treningsgrunnlag. Det vil si at utøveren har god teknikk (at kroppen er kjent med bevegelsene i løftet), at muskler, sener, ledd og leddbånd er vant til belastningen.

Målet med 1RM-trening er å bli sterkere, og heve nivået på 1RM. Kroppens reaksjon på gjentatte 1RM-treninger er bedre nevromuskulært samarbeid, med økt antall aktive *[[motorisk enhet|motoriske enheter]]* og høyere *nevrotisk impulsfrekvens*. 

1RM-trening vil ikke stimulere til stor muskelvekst, selv om dette er individuelt.

## Litteratur
* 
*
Soknasundet

**Soknasundet** skiller øyene Bru og Sokn i Rennesøy kommune i Rogaland. Sundet går nordvest – sørøst, og er ganske trangt i sørenden. Her er det nå bygd veiforbindelse mellom øyene. I nordenden vider sundet seg ut.

På østsiden, på nordspissen av Sokn, sto en gang et av de store steinkorsene som finnes langs skipsleia på Vestlandet. På hver side av sundet ligger store gravrøyser fra bronsealderen.

I 1033 sto slaget i Soknasund mellom tronkreveren Trygve Olavsson, som påsto han var sønn av Olav Trygvason, og Svein Knutsson, sønn av Knut den mektige. Svein vant slaget, og Trygve Olavsson ble drept. Sveins seier i dette slaget påstås ifølge Heimskringla å være årsaken til at Kalv Arneson og Einar Tambarskjelve reiste til Gardarike for å hente hjem Olav den helliges sønn Magnus. Dette igjen førte til at Knut den mektige måtte oppgi kravet på Norge en gang for alle, og det skulle gå flere hundre år før danskene igjen kunne gjøre seg gjeldende i Norge. Slik sett kan slaget i Soknasundet gjerne sies å være et av vendepunktene i norgeshistorien.

## Referanser
Turist (andre betydninger)

**Turist** eller **Turisten** har flere betydninger

* For generell artikkel, se Turisme

* DS «Turist», en tidligere turistbåt på Toke i Drangedal
* DS «Turisten», en kanalbåt i Haldenkanalen
* Turisten (Ringkollen), et kallenavn på gamle Ringkollstua
* *[[Turisten]]*, en kriminalroman av Knut Faldbakken 
* *Turisten*, en roman av Erik Bakken Olafsen 
* «Turist», et turisttog i Afon Tjyts grottejernbane i Abkhasia
* *[[Turist (film)|Turist]]*, en svensk film fra 2014
Mytoman

**Mytomani** (myt + mani) innebærer at en person mer eller mindre lyver tvangsmessig, det vil si uten at det finnes en tydelig årsak til løgnen.
Rollefiguren Peer Gynt sees på som en mytoman.

En mytoman kalles i dagligtale for **lystløgner**.